- You have to call the company in Nørresundby. Bye bye. Så kort var den kommentar TV2/Nord fik, da vi mandag via Lyngby Radio fik kontakt med skibet OW Aalborg, der ligger for anker i Aalbæk bugt cirka 20 sømil øst for Frederikshavn. Skibet har ligget på den samme plet i Kattegat i dagevis. Faktisk kan man på hjemmesiden marinetraffic.com, der kortlægger langt de fleste skibe på verdenshavene ikke gå så langt tilbage i tiden, at man kan se skibet på en anden position. OW Bunkers søfolk er på grund af selskabets konkursbegæring fanget på havet. De kan hverken søge havn eller forlade skibet og er således i et limbo indtil selskabets kurator giver nærmere. En besked der muligvis kopmmer mandag eftermiddag, hvor der er møde i OW Bunkers hovedkvarter i Nørresundby.

Referat:
Et af OW Bunkers skibe har i dagevis ligget stille i Kattegat.